Tartuntatautien ilmoittaminen ja kustannukset

|  |  |
| --- | --- |
| Laatija(t): | Vänttinen Markku |
| Vastuuhlö: | Vänttinen Markku |
| Hyväksyjä: | Koivula Irma |
| Kuvaus: | Yleisvaaralliset ja valvottavat tartuntataudit, sekä niiden aiheuttamien kustannusten korvaus |

**Lait ja asetukset**

* Tartuntatautilaki (1227/2016) <http://www.finlex.fi/fi/laki/alkup/2016/20161227>
* Valtioneuvoston asetus tartuntataudeista (146/2017) luokittelee tartuntataudit 1. yleisvaarallisiin, 2. valvottaviin ja 3. muihin ilmoitettaviin mikrobilöydöksiin.
* Asiakasmaksulaissa (laki sosiaali- ja terveydenhuollon asiakasmaksuista 734/1992, 1229/2016) määritellään potilaalle maksuttomat palvelut, kustannuksista vastaa kotikunta.

<http://www.finlex.fi/fi/laki/ajantasa/1992/19920734>

**Toimenpiteet**

* Tee tartuntatauti-ilmoitus 7 vuorokauden kuluessa sähköisesti ohjeen mukaan. Jokainen ilmoitus tehdään omalla sähköisellä lomakkeella: [Lääkärin tartuntatauti-ilmoitus](https://www.thl.fi/fi/web/infektiotaudit/seuranta-ja-epidemiat/tartuntatautirekisteri/laakarin-ilmoitus)/THL
* Ilmoita potilastoimistolle / osastosihteerille, jos tutkimus ja hoito ovat potilaalle maksuttomia.
* Kirjaa maksuttomat lääkkeet potilaan sairauskertomukseen (sähköisessä reseptissä rasti ruutuun: TT-lain mukaan korvattava lääke)
* HIV-infektiosta on tehtävä ilmoitus taudin toteamishetkellä (tartuntatauti-ilmoitus B), taudin savuttaessa aids-vaiheen ja potilaan kuollessa. HIV-infektiosta tehtävään ilmoitukseen on sisällytettävä arvio tartunta-ajasta, kuolinsyystä sekä siitä, onko tartunnan saanut luovuttanut verta.

**Yleisvaaralliset tartuntataudit**

[Yleisvaaralliset ja valvottavat tartuntataudit sekä niiden kustannukset](https://www.thl.fi/fi/web/infektiotaudit/seuranta-ja-epidemiat/tartuntatautirekisteri/ilmoitettavat-taudit-ja-mikrobit/yleisvaaralliset-ja-valvottavat-tartuntataudit-seka-niiden-kustannukset)

* Lääkärillä on ilmoitusvelvollisuus
* *poikkeus: muut salmonellainfektiot kuin lavantauti ja pikkulavantauti*
* **Tutkimus, hoito ja hoitoon määrätyt lääkkeet sekä sairastuneen** / **sairastuneeksi epäillyn eristäminen ovat sairastuneelle maksuttomia.**
* Tulonmenetysten korvaaminen: Kansaneläkelaitos (KELA) korvaa tulonmenetykset työstä pidättämisen johdosta tai tartunnan saaneen lapsen hoitamisesta aiheutuneesta vanhemman työstä poissaolosta (tartuntataudeista vastaavan lääkärin allekirjoitus, myös SVA-lomake kelpaa).
* Kotikunnan puuttuessa: valtio voi osallistua tartuntatautien torjunnassa tarvittavan valmiuden ylläpitämisen ja terveydenhuollon erityistilanteiden hoidon kustannuksiin (Terveydenhuoltolaki 1326/2010).

1. EHEC-bakteerin aiheuttama tauti

* *ilmoitus myös eläinlääkintäviranomaisille*

1. hepatiitti A
2. hepatiitti E
3. A-tyypin influenssaviruksen H5N1- tai H7N9-alatyypin tyypin taikka muun uuden tai harvinaisen alatyypin aiheuttama tauti.
4. COVID-19
5. isorokko
6. kolera
7. kuppa
8. kurkkumätä
9. lavantauti (*S.typhi*), pikkulavantauti (*S.paratyphi*) ja muun salmonelloihin kuuluvan bakteerin aiheuttama tauti

* *muut salmonellat: vain laboratorion ilmoitus*

1. meningokokin aiheuttama vaikea yleisinfektio ja aivokalvontulehdus
2. pernarutto
3. polio
4. rutto
5. SARS ja MERS
6. shigellapunatauti
7. tuberkuloosi
8. tuhkarokko
9. Ebola, Lassa, Marburg, Krimin-Kongon verenvuotokuume ja muut virusten aiheuttamat verenvuotokuumeet

**Valvottavat tartuntataudit**

Valvottavaan tartuntatautiin sairastuneen **hoitoon määrätyt lääkkeet ovat potilaalle maksuttomia.**

HIV-infektion, tippurin ja sukupuoliteitse tarttuvan klamydiainfektion osalta myös tutkimus ja hoito (esim. poliklinikkakäynnit) ovat maksuttomia (21.12.2016/1229)

1. botulismi

* *ilmoitus myös eläinlääkintäviranomaisille*

1. Creutzfeldt-Jakobin tauti
2. ekinokokkoosi
3. hemofiluksen aiheuttamat vaikea yleisinfektio ja aivokalvontulehdus

* *vain laboratorion ilmoitus*

1. hepatiitti B
2. hepatiitti C
3. hinkuyskä

* *vain laboratorion ilmoitus*

1. HIV-infektio

* *myös tutkimus ja hoito maksuttomat*

1. sukupuoliteitse leviävät klamydiainfektiot

* *myös tutkimus ja hoito ovat maksuttomat*

1. keltakume
2. legionolloosi
3. listerioosi
4. lepra ja muu mykobakteeritauti kuin tuberkuloosi

* *vain laboratorion ilmoitus*

1. malaria
2. pneumokokin aiheuttama vaikea yleisinfektio ja aivokalvontulehdus

* *vain laboratorion ilmoitus*

1. puutiaisaivokuume

* *vain laboratorion ilmoitus*

1. vesikauhu
2. rotavirusinfektio
3. sankkerit
4. sikotauti
5. tetanus
6. tippuri

* *myös tutkimus ja hoito maksuttomat*

1. vihurirokko

**Ilmoitukset kiireellisissä tapauksissa**

Lääkärin tulee tehdä alustava ilmoitus puhelimitse sekä terveyskeskuksen että sairaanhoitopiirin tartuntataudeista vastaaville lääkäreille. Tarvittaessa otetaan yhteys THL:n infektiotautien torjuntayksikköön puh. **029 524 8557.**

Erityisen kiireellisissä tapauksissa, kun lääkäri epäilee esim. tuhkarokkoa, tulee hänen ilmoittaa siitä puhelimitse potilaan asuinpaikkakunnan tartuntataudeista vastaavalle perusterveydenhuollon lääkärille, sairaanhoitopiirin infektiolääkärille ja näytteen vastaanottavaan laboratorioon. Tässä vaiheessa aloitetaan myös altistuneiden jäljitys (virka-ajan ulkopuolella ollaan yhteydessä kunnan päivystävään lääkäriin). THL voi auttaa eri paikkakunnilla asuvien altistuneiden jäljittämisessä, sekä valtakunnallisessa tiedottamisessa.